Svendborg Gymnasium

Svendborg Gymnasium er beliggende i Svendborg på Sydfyn. Gymnasiet er med sine cirka 1100 elever og 100 lærere det største gymnasium på Fyn samt et af de største gymnasier på landsplan. Skolen dækker et stort geografisk område fra Langeland (Bagenkop) i syd, Stenstrup/Kværndrup i nord, Vester Skerninge vest og Hesselager i øst.

Skolen udbyder både studentereksamen og hf.

Historie 
Svendborg Gymnasium har rødder tilbage til 1872, hvor Svendborg Realskole blev oprettet. Det var en grundskole fra 1. til 9. klassetrin, hvor eleverne kunne afslutte med almindelig forberedelseseksamen, også kendt som realeksamen eller præliminæreksamen. Fra 1907/1908 afsluttedes skolegangen med mellemskoleeksamen og realeksamen, og i 1909 får skolen en gymnasieoverbygning.

Skolen blev overtaget af staten i 1920, underskolen (1.-5. klasse) afskaffedes, og skolen skiftede navn til Svendborg Statsskole. I 1932 flytter skolen ind i de ny bygninger i Viebæltet. Mellemskolen ophørte i 1958 og afløstes af 3 realklasser, som fungerede frem til 1972. Fra 1975 tilbyder skolen også hf. I mellemtiden var skolen flyttet, idet den i 1969 flyttede ind i de nuværende rammer på A.P. Møllersvej.

Gymnasiet blev overtaget af Fyns Amt i 1986, og skiftede dermed navn til Svendborg Gymnasium.

Fra 2007 er skolen selvejende.

Inden for de sidste 10 år er skolen blevet udvidet med nyt eksternt liggende musikhus, som også indeholder studievejledningen. Ligeledes eksternt er der blevet bygget en multihal med styrketræningsrum, klatrevæg, undervisningslokale og omklædningsrum til skolens idrætsfaciliteter. I forlængelse af skolen er der blevet bygget Det Boglige Hus, som er en stor høj bygning i to plan som indeholder 12 moderne undervisningslokaler, et stort studieområde med borde, bænke og madrasser.
I 2011 er bygget af en helt ny scienceafdeling gået gang til fordel for skolens mange naturvidenskabelig studieretninger.

Skolens udvalg og aktiviteter 
På skolen findes en del elevstyrede udvalg samtidig med at der foregår mange elev/lærerstyrede fritidsaktiviteter.

Aktiviteter 
 Frisport: Ultimate, Badminton, Friklatring m.fl.
 Turninger: Fodbold (inden- og udendørs), Bordforbold, Bordtennis, Ultimate m.fl.
 Historisk Filmklub: Her vises film bygget på historiske begivenheder.
 Frivillig undervisning: Her undervises i spansk, billedkunst, matematik og kemi.

Udvalg 
 Elevrådet: Skolens elevråd med 2 repræsentanter fra hver klasse.
 DUSK: Skolens fest udvalg.
 BAENK: Skolebladet skrevet af eleverne.
 Amnesty Youth: Amnesty's lokal afdeling på Svendborg Gymnasium
 Fredagscafe: Arrangerer fredagscaféer med temaer og salg af øl/vand
 RUSK: Elevgruppe, der fokuserer på skolens rusmiddelpolitik .

Rektorer 
 1872-1914: Johannes Møller
 1914-1927: Axel A. Mossin
 1927-1942: Dietrich Petersen
 1942-1952: Karl Nielsen (1906-1967)
 1952-1960: Poul Kierkegaard
 1960-1979: Ejnar Sneskov
 1979-2005: Ole Visti Petersen
 2005-2022 : Jesper Vildbrad
 2023-nu: Jesper Hasager Jensen

Kendte studenter 
 1935: Hans Tornehave, matematiker
 1937: Toke Stokholm, advokat og borgmester i Hillerød
 1948: Flemming Jensen, borgmester
 1985: Troels Bech, fodboldspiller og fodboldtræner
 1986: Peter Henningsen, historiker og etnolog
 1990: René Rosager Dinesen, ambassadør
 1992: Jesper Wung-Sung, forfatter
 1994: Adam Wagner, historiker
 1996: Maja Rosager, journalist og redaktionsleder
 1998: Joachim Boldsen, håndboldspiller
 2000: Trine Bramsen, politiker (forsvarsminister)
 2013: Elias Boussnina, sanger

Referencer

Eksterne henvisninger 
 Svendborg Gymnasiums hjemmeside

Gymnasier i Danmark
Gymnasium
Etableret i 1872
Gymnasium